S-46/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 24. janúar 2017, á hendur S-kk-þgf F-kk-þgf K-kk-þgf, kennitala 000000-0000, Grenivöllum 24, Akureyri, fyrir eftirtalin brot framin miðvikudaginn 17. september 2014:

1. Umferðarlagabrot, með því að hafa ekið bifreiðinni JN-235 óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 305 ng/ml) og með 101 km hraða á klst. norður Vesturlandsveg við Hafnará í Hvalfjarðarsveit, þar sem leyfður hámarkshraði er 90 km á klst., uns lögregla stöðvaði akstur bifreiðarinnar skömmu síðar.

Telst brotið varða við 1. og 2. mgr. 45. gr. a., og 1. sbr. 3. mgr. 37. gr., allt sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997.

2. Fíkniefnalagabrot, með því að hafa, í seðlaveski í framsæti bifreiðarinnar JN-235, haft í vörslum sínum 0,46 g af amfetamíni og haft í vörslum sínum í dreifingarskyni 539,75 g af marijúana sem lögregla fann í varadekki í farangursrými sömu bifreiðar.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist sviptingar ökuréttar, skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Enn fremur er krafist upptöku á 0,46 g af amfetamíni og 539,75 g af marijúana, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í júlí 1989. Samkvæmt framlögðu sakavottorði, dagsettu 17. janúar 2017, var ákærða gert að sæta fangelsi í sex mánuði, með dómi Héraðsdóms Norðurlands Eystra, uppkveðnum 1. október 2014, vegna brota gegn umferðarlögum og lögum um ávana- og fíkniefni. Þá var ákærða gert að sæta sektarrefsingu vegna umferðarlagabrots, með dómi 30. desember 2014. Var sá dómur hegningarauki við fyrrgreindan dóm. Loks var ákærði enn dæmdur hegningarauki við fyrstnefnda dóminn, 19. febrúar 2015. Þau brot sem ákærði er nú sakfelldur fyrir voru framin 17. september 2014, áður en síðastnefndi dómurinn féll, og verður ákærða því enn á ný dæmdur hegningarauki í samræmi við 78. gr. laga nr. 19/1940.

Með hliðsjón af framangreindu, greiðlegri játningu ákærða, og 77. gr. laga nr. 19/1940, þykir refsing ákærða hæfilega ákveðin fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti í eitt ár frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,46 g af amfetamíni og 539,75 g af marijúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 126.480 krónur, að meðtöldum virðisaukaskatti, og 131.230 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf F-kk-nf K-kk-nf, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í eitt ár frá birtingu dómsins að telja.

Upptæk eru gerð til ríkissjóðs 0,46 g af amfetamíni og 539,75 g af marijúana.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 126.480 krónur og 131.230 krónur í annan sakarkostnað.

L-kvk-nf R-kvk-nf S-kvk-nf